钦定古今图书集成/明伦汇编/氏族典/第346卷 > 周端礼
## 钦定古今图书集成/明伦汇编/氏族典/第346卷 > 周端礼

按《万姓统谱》：“端礼字应和。嘉定五年奉使金，国主闻
使至，辄伏盗剽劫礼币，然后以使者失职启衅。端礼
及境，察知其意，乃迁币他邸。夜果逻舟数十，问宋使
者何在，无所得。黎明，募壮夫倍道至金。金主弗知，令
判使索书币甚亟，端礼具以进，金主大惊，怍臣僚相
顾失色，赠遗甚厚。使还，宁宗大悦。”